CELEX: 22012D0196
Language: lt
Date: 1351209600000
Title: 2012 m. spalio 26 d. EEE jungtinio komiteto sprendimas Nr. 196/2012, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

24.1.2013   
            
            
               LT
            
            
               Europos Sąjungos oficialusis leidinys
            
            
               L 21/44
            
         EEE JUNGTINIO KOMITETO SPRENDIMAS
   
   Nr. 196/2012
   2012 m. spalio 26 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               2010 m. sausio 7 d. Komisijos sprendimas 2010/11/ES dėl vartotojų montuojamų vaikams neįveikiamų langų ir balkonų durų užraktų Europos standartų atitikties saugos reikalavimams remiantis Europos Parlamento ir Tarybos direktyva 2001/95/EB (1) turi būti įtrauktas į EEE susitarimą;
            
         
               (2)
            
            
               2010 m. liepos 2 d. Komisijos sprendimas 2010/376/ES dėl tam tikrų vaikų miego aplinkoje naudojamų gaminių Europos standartų atitikties saugos reikalavimams pagal Europos Parlamento ir Tarybos direktyvą 2001/95/EB (2) turi būti įtrauktas į EEE susitarimą;
            
         
               (3)
            
            
               2012 m. sausio 26 d. Komisijos įgyvendinimo sprendimas 2012/48/ES, kuriuo pratęsiamas Sprendimo 2009/251/EB reikalauti, kad valstybės narės užtikrintų, kad rinkai nebūtų pateikiami arba teikiami gaminiai, kurių sudėtyje yra biocido dimetilfumarato, galiojimas (3), turi būti įtrauktas į EEE susitarimą;
            
         
               (4)
            
            
               todėl EEE susitarimo II priedas turi būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo XIX skyrius iš dalies keičiamas taip:
   
               1)
            
            
               3n punktas (Komisijos sprendimas 2009/251/EB) papildomas šia įtrauka:
               
                           „—
                        
                        
                           
                              32012 D 0048: 2012 m. sausio 26 d. Komisijos įgyvendinimo sprendimas 2012/48/ES (OL L 26, 2012 1 28, p. 35).“;
                        
                     
         
               2)
            
            
               po 3n punkto (Komisijos sprendimas 2009/251/EB) įterpiami šie punktai:
               
                           „3o.
                        
                        
                           
                              32010 D 0011: 2010 m. sausio 7 d. Komisijos sprendimas 2010/11/ES dėl vartotojų montuojamų vaikams neįveikiamų langų ir balkonų durų užraktų Europos standartų atitikties saugos reikalavimams remiantis Europos Parlamento ir Tarybos direktyva 2001/95/EB (OL L 4, 2010 1 8, p. 91).
                        
                     
                           3p.
                        
                        
                           
                              32010 D 0376: 2010 m. liepos 2 d. Komisijos sprendimas 2010/376/ES dėl tam tikrų vaikų miego aplinkoje naudojamų gaminių Europos standartų atitikties saugos reikalavimams pagal Europos Parlamento ir Tarybos direktyvą 2001/95/EB (OL L 170, 2010 7 6, p. 39).“
                        
                     
         2 straipsnis
   Sprendimų 2010/11/ES, 2010/376/ES ir Įgyvendinimo sprendimo 2012/48/ES tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2012 m. lapkričio 1 d., jei EEE jungtiniam komitetui pateikti visi pranešimai pagal EEE susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2012 m. spalio 26 d.
      
         
            EEE jungtinio komiteto vardu
         
         
            Pirmininkas
         
         Atle LEIKVOLL
         
      
   
   
      (1)  OL L 4, 2010 1 8, p. 91.
   
      (2)  OL L 170, 2010 7 6, p. 39.
   
      (3)  OL L 26, 2012 1 28, p. 35.
   
      (4)  Konstitucinių reikalavimų nenurodyta.